***Esimerkkiteksti: Tietoa tutkimukseen osallistuvalle***

*Pyydämme sinua osallistumaan Vaasan ammattikorkeakoulussa tehtävään opinnäytetyöhön liittyvään tutkimukseen.*

*Tässä tietosuojaselosteessa kuvataan, miten henkilötietojasi käsitellään opinnäytetyössä, mitä oikeuksia sinulla on ja miten voit vaikuttaa tietojesi käsittelyyn.*

**TIETOSUOJASELOSTE**

EU:n yleisen tietosuoja-asetuksen (2016/679) artikloiden 13-14 mukaiset osallistujille toimitettavat tiedot.

1. Opinnäytetyön rekisterinpitäjä

Rekisterinpitäjän nimi ja yhteystiedot

*Mainitse kuka on rekisterinpitäjä, eli kuka päättää mitä tarkoitusta varten ja miten henkilötietoja kerätään ja käsitellään. Useimmissa tapauksissa sinä opiskelijana olet rekisterinpitäjä, koska olet valinnut opinnäytetyön aiheen ja suunnitellut, miten ja mitä tarkoitusta varten toteutat henkilötietojen keräämisen. Poikkeuksia voivat olla esimerkiksi yritysten tai organisaatioiden tilaamat opinnäytetyöt tai opinnäytetyöt, jotka toteutetaan VAMKin johtamissa tutkimusprojekteissa.*

*Poista henkilökohtaiset yhteystiedot, jos lisäät tietosuojaselosteen osaksi valmista opinnäytetyötäsi.*

1. Opinnäytetyön tekijä (tai tekijät)

Opinnäytetyön tekijän nimi ja yhteystiedot.

*Poista omat yhteystietosi, jos lisäät tietosuojaselosteen osaksi valmista opinnäytetyötäsi.*

1. Opinnäytetyön kuvaus ja henkilötietojen käsittelyn tarkoitus

*Kerro lyhyesti ja selkeästi, mitä tarkoitusta varten henkilötiedot kerätään ja niitä käsitellään, esimerkiksi kuvaamalla opinnäytetyötäsi ja kertomalla, miksi kerätyt tiedot ovat tarpeen. Tekstin tulee olla ymmärrettävää ja kohderyhmälle saavutettavaa.*

*Huomaa, että voit käyttää henkilötietoja vain kuvaamaasi tarkoitukseen (käyttötarkoitus-sidonnaisuus).*

*Mainitse tässä myös opinnäytetyön aihe ja tutkimuksen/henkilötietojen käsittelyn kesto.*

1. Henkilötietojen käsittelyn oikeusperuste

*Kerro tässä mikä on tietosuoja-asetuksen mukainen henkilötietojen käsittelyn oikeusperuste*.

Henkilötietoja käsitellään seuraavalla yleisen tietosuoja-asetuksen 6 artiklan 1 kohdan mukaisella perusteella:

Tutkittavan suostumus

Yleistä etua koskeva tehtävän suorittaminen (tieteellinen tai historiallinen tutkimus tai tilastointi)

*Henkilötietojen käsittely perustuu opinnäytetöissä pääsääntöisesti suostumukseen.*

*Maisteritason töiden osalta yleisen edun mukainen tieteellinen tutkimus voi olla käsittelyn oikeusperuste. Jos jokin muu käsittelyperuste kuin osallistujan suostumus soveltuu mielestäsi parhaiten, keskustele ensin ohjaajasi kanssa, hän voi tarvittaessa pyytää neuvoa VAMKin tietosuojavastaavalta.*

1. Käsiteltävät henkilötietoryhmät

*Kerro tässä ne tiedot, jotka tutkittavista/rekisteröidyistä kerätään, käsitellään ja tallennetaan. Henkilön yksilöintitiedot eritellään (nimi, yhteystiedot ym.) samoin kuin muut tutkimustiedot. Muista, että voit kerätä vain opinnäytetyösi kannalta välttämättömiä henkilötietoja.*

*Mikäli käsittelet erityisiä (arkaluontoisia) henkilötietoja, keskustele ensin ohjaajasi kanssa, hän voi tarvittaessa pyytää neuvoa VAMKin tietosuojavastaavalta. Erityisten henkilötietojen käsittely saattaa vaatia vaikutustenarvioinnin tekemistä, jossa arvioidaan henkilötietojen käsittelyn aiheuttamaa riskiä tutkittaville*.

1. Tietolähteet

*Kuvaa tähän se, mistä lähteistä tallennettavat tiedot saadaan, esim. kyselylomakkeista, haastatteluista, ym.*

1. Tietojen siirto tai luovuttaminen edelleen

*Opiskelijoiden opinnäytetöissä ei yleensä luovuteta henkilötietoja, vaan sinä opiskelijana olet ainoa, joka niitä käsittelee.*

*Jos kuitenkin luovutat henkilötietoja muille, kerro kenelle ja miksi. Tämä voi tulla kyseeseen siinä tapauksessa, jos aineistoa on tarkoitus jatkokäyttää oman tutkimuksesi jälkeen. Mahdollinen jatkokäyttö tulee huomioida jo aineiston keruuvaiheessa ja siitä täytyy informoida tutkittavia mihin käyttötarkoitukseen tietoja kerätään.*

1. Henkilötietojen siirto EU:n tai Euroopan talousalueen ulkopuolelle

*Varmista, että tietoja ei siirretä EU/ETA-alueen ulkopuolille ns. kolmansiin maihin, sillä se on kiellettyä ilman tietosuoja-asetuksessa säädettyjä suojatoimia.*

*Tiedot saattavat siirtyä kolmansiin maihin, jos käytät tallentamiseen pilvipalveluja.*

1. Henkilötietojen suojauksen periaatteet

*Kerro, miten henkilötietoja sisältävää aineistoa suojataan, niin että ulkopuoliset eivät saa siihen pääsyä. Kuvaa miten sähköisessä muodossa oleva aineisto säilytetään (esimerkiksi ovatko tiedostot salasanasuojattuja, anonymisoidaanko vai pseudonymisoidaanko aineisto analyysivaiheessa).*

*Mahdollisuuksien mukaan, vältä paperimuotoisen aineiston käsittelyä. Mikäli käsittelet aineistoa paperimuodossa, kerro miten paperimuodossa oleva aineisto säilytetään (esimerkiksi lukitussa kaapissa lukituissa tiloissa).*

1. Henkilötietojen säilytysaika

*Kerro tässä miten pitkään henkilötietoja säilytetään.*

*Tutkimuksen jälkeen henkilötietoja sisältävää tutkimusaineistoa ei saa tarpeettomasti säilyttää, vaan se tulee hävittää tietoturvallisella tavalla niin, ettei aineisto päädy ulkopuolisten käsiin.*

*Mikäli aineistoa halutaan jatkokäyttää opinnäytetyösi valmistumisen jälkeen, kerro miten kauan aineistoa siihen tarkoitukseen käytetään ja miten se on suojattu (esim. onko aineisto anonymisoitu).*

1. Tietosuoja-asetuksen mukaiset rekisteröidyn/tutkittavan oikeudet

Yhteyshenkilö tutkittavan oikeuksiin liittyvissä asioissa, johon voi ottaa yhteyttä on

*henkilön nimi ja yhteystiedot (yleensä opinnäytetyön tekijä)*

EU:n yleinen tietosuoja-asetus (2016/679) antaa rekisteröidylle seuraavat oikeudet:

* Oikeus saada tietoa henkilötietojen käsittelystä
* Oikeus tutustua ja tarkastaa itseään koskevat tiedot
* Oikeus pyytää tietojen oikaisemista
* Oikeus vaatia tietojen poistamista
* Oikeus vaatia henkilötietojen käsittelyn rajoittamista
* Oikeus vastustaa henkilötietojen käsittelyä
* Oikeus pyytää itse toimittamien henkilötietojen siirtämistä rekisterinpitäjältä toiselle
* Oikeus peruuttaa antamansa suostumus
* Oikeus olla joutumatta automaattisen päätöksenteon kohteeksi
* Oikeus tehdä valitus tietosuojavaltuutetun toimistoon, mikäli hän katsoo, että henkilötietojen käsittelyssä on rikottu voimassa olevaa tietosuojalainsäädäntöä.